**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secţiunea 1***  ***Titlul actului normativ***  **Hotărâre a Guvernului pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri** | | | | | | |
| ***Secţiunea a 2-a***  ***Motivul emiterii actului normativ*** | | | | | | |
| 1. Descrierea situaţiei actuale | Începând cu luna mai 2018, Comisia Europeană a inițiat demersurile de pregătire pentru perioada de programare 2021-2027, odată cu lansarea pachetului legislativ aferent acestei perioade de programare.  Comisia Europeană urmează să emită reglementări comune pentru opt fonduri cu gestiune partajată pentru a reduce fragmentarea utilizării resurselor financiare puse la dispoziția statelor membre din bugetul Uniunii Europene.  În perioada de programare 2021-2027, România accesează asistența financiară nerambursabilă prin fondurile externe nerambursabile, care cuprind: Fondul European de Dezvoltare Regională (FEDR), Fondul Social European Plus (FSE+), Fondul de Coeziune (FC), Fondul Europen pentru Afaceri Maritime și Activități Pescărești și de Acvacultură (FEAMAPA), Fondul pentru Tranzitie Justă (FTJ), precum și Fondul pentru Azil și Migrație (FAMI), Instrumentul pentru Managementul Frontierelor și Vize ( IMFV) și Fondul pentru Securitate Internă ( FSI )  Pentru perioada de programare 2021-2027, în cadrul politicii de coeziune, România accesează fonduri externe nerambursabile în cadrul a cinci obiective de politică:  1. O Europă mai inteligentă – o transformare economică inovatoare și inteligentă.  2. O Europă mai ecologică, cu emisii scăzute de carbon.  3. O Europă mai conectată – mobilitate și conectivitate TIC regională.  4. O Europă mai socială – implementarea Pilonului european al drepturilor sociale.  5. O Europă mai aproape de cetățeni – dezvoltarea sustenabilă și integrată a zonelor urbane, rurale și de coastă prin inițiative locale.  Pe lângă acestea, în regulamentele specifice ale fondurilor vor fi stabilite obiective de politică pentru Fondul pentru Azil și Migrație (FAMI), Instrumentul pentru Managementul Frontierelor și Vize ( IMFV) și Fondul pentru Securitate Internă ( FSI ).  Programarea fondurilor externe nerambursabile pentru perioada de programare 2021 - 2027 se va finaliza prin încheierea unui Acord de Parteneriat cu Comisia Europeană, precum și prin elaborarea și aprobarea programelor subsecvente pentru perioada 2021-2027.  Conform prevederilor Hotărârii Guvernului nr. 52/2018 privind organizarea şi funcţionarea Ministerului Fondurilor Europene, cu modificările ulterioare, Ministerul Fondurilor Europene (MFE) este instituția publică centrală responsabilă pentru coordonarea asistenței financiare nerambursabile acordate României de Uniunea Europeană pentru perioada de programare financiară 2021-2027.  De asemenea, prin Memorandumul cu tema: *Pregătirea documentelor naționale de programare a finanțărilor din fonduri europene post 2020*, aprobat în cadrul şedinței Guvernului din data de 5 septembrie 2018, s-a stabilit că Ministerul Fondurilor Europene asigură coordonarea elaborării Strategiei naționale privind investițiile naționale sprijinite prin fonduri europene post 2020 și a documentelor naționale de programare a fondurilor europene 2021-2027.  Prin Memorandumul cu tema: *Programele operaționale/naționale și arhitectura instituțională de gestionare a fondurilor europene aferente Politicii de Coeziune 2021-2027* aprobat în data de 27 februarie 2020, au fost stabilite arhitectura instituțională și programele operaționale aferente politicii de coeziune pentru perioada 2021-2027.  La nivelul Ministerului Fondurilor Europene, au fost elaborate primele versiuni ale Programelor Operaționale pentru perioada de programare 2021-2027. Acestea au fost realizate cu implicarea ministerelor de linie, dar și cu implicarea partenerilor economici și sociali.  Până în prezent a avut loc o serie de runde de negocieri în cadrul dialogului informal între autoritățile române şi Comisia Europeană.  În data de 19 mai 2020, a fost demarată etapa de încadrare aferentă procedurii de evaluare strategică de mediu (SEA) pentru următoarele programe operaționale (PO): Programul Operațional Dezvoltare Durabilă, Programul Operațional Transport, Programul Operațional Creştere Inteligentă, Digitalizare și Instrumente Financiare, Programul Operațional Incluziune și Demnitate Socială, Programul Operațional Sănătate, Programul Operațional Educație și Ocupare și Programul Operațional Asistență Tehnică. În acest sens, au fost publicate spre consultare, pe site-ul Ministerului Fondurilor Europene, documentele care vor sta la baza deciziei de urmare a etapei de încadrare aferentă procedurii de evaluare strategică de mediu (SEA), după caz.  La nivelul Ministerului Fondurilor Europene a fost elaborată și prima versiune a Acordului de Parteneriat pentru perioada 2021-2027 plecând de la primele versiuni ale Programelor Operaţionale, dar şi cu contribuția Ministerului Afacerilor Interne pentru programele naționale afaceri interne, precum şi ale Ministerului Agriculturii şi Dezvoltării Rurale pentru Programul pentru Acvacultură și Pescuit.  Este necesara crearea cadrului legal pentru reglementarea implicării autorităților din România în procesul de elaborare și negociere cu Comisia Europeană a Acordului de Parteneriat și a Programelor Operaționale cu finanțare din fonduri externe nerambursabile aferente perioadei 2021-2027 prin care se stabilește rolul autorităților și instituțiilor implicate în procesul de programare și negociere a fondurilor externe nerambursabile alocate României în perioada 2021-2027. De asemenea, este necesară stabilirea autorităților și instituțiilor care vor face parte din cadrul instituțional de coordonare, gestionare și control al programelor aferente viitorului exercițiu financiar.  Prin urmare, a fost elaborat prezentul proiect de act normativ care cuprinde dispoziții aplicabile următoarelor programe: opt Programe Operațional Regionale (POR), Programul Operațional Sănătate (POS), Programul Operațional Incluziune și Demnitate Socială (POIDS); - redenumire a Programului Incluziune Socială și Dezvoltare Teritorială Integrată, Programul Operațional Educație și Ocupare (POEO) – redenumire a Programului Operațional Capital Uman (POCU), Programul Operațional Creștere Inteligentă Digitalizare și Instrumente Financiare (POCIDIF) – redenumire a Programului Operațional Creștere Inteligentă şi Digitalizare, Programul Operațional Dezvoltare Durabilă (PODD), Programul Operațional Transport (POT), Programul Operațional Tranziție Justă (POTJ) – redenumire a Programului Operațional pentru Tranziție Echitabilă, Programul Operațional Asistență Tehnică (POAT), Programele de cooperare teritorială europeană, Programul pentru Acvacultură și Pescuit (PAP), Programele Naționale din domeniul Afaceri Interne. | | | | | |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Prin intermediul prezentului proiect de act normativ, raportat la adoptarea Oronanței de Urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România se doreşte reglementarea cadrului instituțional privind implicarea autorităților și instituțiilor din România în procesul de elaborare și negociere cu Comisia Europeană a Acordului de Parteneriat și a Programelor Operaționale cu finanțare din fonduri externe nerambursabile aferente perioadei 2021-2027, în coordonarea Ministerului Fondurilor Europene și se propune desemnarea autorităților, instituțiilor/structurilor implicate în elaborarea documentelor de programare aferente perioadei 2021-2027, stabilindu-se principalele atribuții ale acestora. De asemenea, prin propunerea de act normativ sunt stabilite autoritățile și instituțiile care fac parte din cadrul instituțional de coordonare, gestionare și control al programelor finanțate în perioada de programare viitoare.  Au fost luate în considerare următoarele principii:   * O mai bună coordonare între proiectele/operațiunile finanțate luând în calcul noile provocări şi prevederile propunerii Regulamentului Comun pentru perioada 2021-2027, care, pe lângă fondurile de coeziune include fondul pentru Afaceri Maritime și Activități Pescărești și de Acvacultură, , precum și a fondurilor din domeniul afacerilor interne. * O abordare unitară și simplificare în termeni de proceduri/practici prin coordonarea orizontală de către MFE a structurilor de management, precum și prin comasarea în cadrul MFE a majorității autorităţilor de management pentru programele operaționale aferente Politicii de Coeziune. * Concentrarea şi asigurarea continuității expertizei acumulate în cele două perioade de programare. * O adaptare reală a intervenţiilor la nevoile şi specificul regional prin descentralizarea gestiunii și implementării la nivelul regiunilor prin intermediul agențiilor pentru dezvoltare regională a Programelor Operaționale Regionale 2021-2027.   Proiectul de act normativ vizează stabilirea punctuală a titularilor de programe și a instituțiilor abilitate să îndeplinească rolul de autoritate de management pentru fiecare categorie de programe și a atribuțiilor ce revin acestora în cadrul procesului de elaborare a documentelor de programare aferente perioadei de programare 2021-2027, precum și a procesului de negociere direct cu Comisia Europeană a Acordului de Parteneriat și a programelor operaționale și naționale.  Nominalizarea autorităților publice centrale și a organismelor neguvernamentale titulare de program ca să îndeplinească și calitatea de autoritate de management contribuie la responsabilizarea entităților desemnate pentru derularea procesului de elaborare a documentelor programatice, inclusiv pentru inițierea și implementarea măsurilor privind întărirea capacității administrative necesare exercitării acestor funcții.  Deținerea de către aceeași autoritate publică centrală sau organism neguvernamental atât a calității de titular de program, cât și de autoritate de management este esențială pentru a putea garanta maturitatea procesului de programare a fondurilor externe nerambursabile corespunzător nevoilor identificate la nivel național și regional și continuitatea structurilor în fazele ulterioare aprobării programelor, respectiv în gestionarea eficientă și eficace a fondurilor alocate.  De asemenea, prin proiectul de act normativ, alături de desemnarea autorităților/structurilor în calitate de titular de program și autoritate de management, sunt stabilite și celelalte autorități care fac parte din cadrul instituțional de coordonare, gestionare și control, respectiv organismele responsabile cu îndeplinirea funcției contabile, organismele responsabile cu primirea fondurilor de la Comisia Europeană și organismul de audit pentru programele finanțate în perioada de programare 2021-2027.  În vederea asigurării unei tranziții cât mai facile de la perioada de programare financiară 2014 - 2020 către viitoarea perioada de programare 2021-2027, precum şi pentru a asigura o continuitate a finanțărilor din bugetul Uniunii Europene, prezentul proiect de act normativ a avut în vedere, în principal, menținerea sistemului de management și control al fondurilor externe nerambursabile aferente politicii de coeziune din actuala perioadă de programare, precum și măsuri de punere în aplicare a OUG nr.122/2020.  Instituțiile desemnate ca având atribuții în elaborarea documentelor de programare, precum și în coordonarea, gestionarea și controlul fondurilor externe nerambursabile 2021-2027 sunt organizate și funcționează în baza următoarelor acte normative:   * Ministerul Fondurilor Europene - este organizat și funcționează în baza Hotărârii Guvernului nr. 52/2018, privind organizarea și funcționarea Ministerului Fondurilor Europene, cu modificările și completările ulterioare; * Ministerul Transporturilor, Infrastructurii și Comunicațiilor - este organizat și funcționează în baza Hotărârii Guvernului nr. 90/2020 privind organizarea și funcționarea Ministerului Transporturilor, Infrastructurii și Comunicațiilor; * Agențiile pentru Dezvoltare Regională - sunt organizate și funcționează în baza Legii nr. 315/2004 privind dezvoltarea regională în România, cu modificările și completările ulterioare; * Ministerul Lucrărilor Publice, Dezvoltării și Administrației - este organizat și funcționează în baza Hotărârii Guvernului nr. 477/2020 privind organizarea și funcționarea Ministerului Lucrărilor Publice, Dezvoltării și Administrației; * Ministerul Agriculturii și Dezvoltării Rurale - este organizat și funcționează în baza Hotărârii Guvernului nr. 30/2017 privind organizarea și funcționarea Ministerului Agriculturii și Dezvoltării Rurale, precum și pentru modificarea art. 6 alin. (6) din Hotărârea Guvernului nr. 1.186/2014 privind organizarea și funcționarea Autorității pentru Administrarea Sistemului Național Antigrindină și de Creștere a Precipitațiilor; * Ministerul Afacerilor Interne - este organizat și funcționează în baza Ordonanței de urgență a Guvernului nr. 30/2007 privind organizarea și funcționarea Ministerului Afacerilor Interne, aprobată cu modificări prin Legea nr. 15/2008, cu modificările și completările ulterioare și în baza Hotărârii Guvernului nr. 416/2007 privind structura organizatorică și efectivele Ministerului Afacerilor, cu modificările și completările ulterioare; * Ministerul Finanțelor Publice - este organizat și funcționează în baza Hotărârii Guvernului nr. 34/2009 privind organizarea şi funcţionarea Ministerului Finanţelor Publice, cu modificările și completările ulterioare; * Curtea de Conturi a României, prin Autoritatea de Audit – este organizată și funcționează în baza Legii nr. 94/1992 privind organizarea şi funcţionarea Curţii de Conturi, republicată, cu modificările și completările ulterioare.   Prin prezentul proiect de act normativ se stabilește în sarcina Ministerului Fondurilor Europene responsabilitatea coordonării, pregătirii, dezvoltării și funcționării cadrului instituțional, procedural, legislativ și programatic pentru gestionarea fondurilor externe nerambursabile aferente politicii de coeziune la care Romania va avea acces în perioada de programare 2021-2027 și se stabilesc atribuțiile pe care acesta le va avea în exercitarea rolului de coordonator.  De asemenea, pentru exercitarea atribuțiilor de coordonare ale Ministerului Fondurilor Europene, menționate anterior, este necesară implicarea activă a ministerelor, instituțiilor și organismelor relevante pentru acordarea sprijinului în procesul de elaborare și de negociere a programelor operaționale, sens în care a fost instituită obligația de sprijin pentru acestea.  Prezentul proiect de act normativ stabilește pentru fiecare program în parte autoritățiile și instituțiile implicate în procesul de programare și negociere a fondurilor externe nerambursabile alocate României în perioada 2021-2027, precum și cele care fac parte din cadrul instituțional de coordonare, gestionare și control.  Acest demers este necesar pentru a putea începe pregătirea perioadei de programare și contribuie la evitarea întârzierilor în demararea implementării viitoarelor programe operaționale, având la bază adoptarea de către Guvernul României a OUG nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România.  În acest scop, statul membru trebuie să parcurgă un proces complex, fiind necesară pregătirea cadrului instituțional până la finalizarea proceselor de negociere cu Comisia Europeană și până la adoptarea Regulamentelor europene aplicabile. Această pregătire implică stabilirea structurilor responsabile, alocarea de resurse, eventuale angajări de personal, care să asigure pregătirea și funcționarea corespunzătoare încă de la debutul perioadei de programare 2021-2027. Experiența perioadelor de programare 2007-2013 și 2014-2020 a demonstrat faptul că în primii ani ai unei perioade de programare demararea proiectelor este întârziată, lucru care se transpune în lipsa cheltuielilor declarate la CE.  Prin prezentul proiect de act normativ se propune o abordare nouă în relație cu exercitiile financiare 2007-2013 și 2014-2020, în vederea pregătirii următoarei perioade de programare astfel încât cadrul instituțional, legal și procedural să fie definit din timp, acest lucru oferind posibilitatea demarării și implementării rapide a proiectelor din noul cadrul financiar.  Având în vedere cele expuse, a fost promovat prezentul act normativ. | | | | | |
| 3. Alte informaţii | Nu au fost identificate | | | | | |
| ***Secţiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Prezentul act normativ nu are impact la nivel macroeconomic. | | | | | |
| 11. Impactul asupra mediului concurenţial şi domeniului ajutoarelor de stat | Prezentul act normativ nu se referă la acest subiect. | | | | | |
| 2. Impactul asupra mediului de afaceri | Prezentul act normativ nu se referă la acest subiect. | | | | | |
| 21. Impactul asupra sarcinilor administrative | Prezentul act normativ nu se referă la acest subiect. | | | | | |
| 22. Impactul asupra întreprinderilor mici și mijlocii | Prezentul act normativ nu se referă la acest subiect. | | | | | |
| 3. Impactul social | Prezentul act normativ nu se referă la acest subiect. | | | | | |
| 4. Impactul asupra mediului | Prezentul act normativ nu se referă la acest subiect. | | | | | |
| 5. Alte informaţii | Nu au fost identificate. | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2020** | **2021** | **2022** | **2023** | **2024** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Nu au fost identificate. | | | | | |
| ***Secţiunea 5***  ***Efectele actului normativ asupra legislaţiei în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. | Prezentul act normativ nu se referă la acest subiect. | | | | | |
| 11. Compatibilitatea actului normativ cu legislaţia în domeniul achiziţiilor publice.  a) impact legislativ-prevederi de modificare și completare a cadrului normativ în domeniul achizițiilor publice, prevederi derogatorii.  b) norme cu impact la nivel operațional/tehnic-sisteme electronice utilizate în desfășurarea procedurilor de achiziție publică, unități centralizate de achiziții publice, structura organizatorică internă a autorităților contractante. | Prezentul act normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | Prezentul act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Prezentul act normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | Prezentul act normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | Prezentul act normativ nu se referă la acest subiect. | | | | | |
| 6. Alte informaţii | Nu au fost identificate. | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Prezentul act normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Prezentul act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu modificările și completările ulterioare, precum și ale Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Prezentul act normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul prezentului act normativ a fost avizat de Consiliul Legislativ prin avizul nr. .......................  A fost solicitat punct de vedere Curții de Conturi și Autorității de Audit din cadrul Curții de Conturi. | | | | | |
| 6. Alte informaţii | Nu au fost identificate. | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | |
| 1. Informarea societăţii civile cu privire la necesitatea elaborării actului normativ | Proiectul de act normativ a fost afișat pe site-ul Ministerului Fondurilor Europene, în data de 01.09.2020, la elaborarea acestuia fiind îndeplinită procedura stabilită prin Legea nr. 52/2003 privind transparența decizională în administrația publică, republicată. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Prezentul act normativ nu se referă la acest subiect. | | | | | |
| 3. Alte informaţii | Nu au fost identificate. | | | | | |
| ***Secţiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente |  | | | | | |
| 2. Alte informaţii | Nu au fost identificate. | | | | | |

Faţă de cele prezentate, a fost promovată prezenta **Hotărâre a Guvernului** **pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri**, care, în forma prezentată, a fost avizată de ministerele interesate şi pe care o supunem adoptării.

**MINISTRUL FONDURILOR EUROPENE**

**Ioan Marcel BOLOŞ**

**AVIZĂM FAVORABIL:**

|  |  |
| --- | --- |
| **MINISTRUL LUCRĂRILOR PUBLICE, DEZVOLTĂRII ȘI ADMINISTRAȚIEI**  **Ion ȘTEFAN** | **MINISTRUL TRANSPORTURILOR, INFRASTRUCTURII ȘI COMUNICAȚIILOR**  **Lucian Nicolae BODE** |
| **MINISTRUL** **AGRICULTURII ȘI DEZVOLTĂRII RURALE**  **Nechita - Adrian OROS** | **MINISTRUL** **AFACERILOR INTERNE**  **Marcel Ion VELA** |
|  |  |
| **AUTORITATEA PENTRU DIGITALIZAREA ROMANIEI**  **Ioan-Sabin SARMAS** | **MINISTRUL MEDIULUI, APELOR ȘI PĂDURILOR**  [**Costel ALEXE**](https://gov.ro/ro/guvernul/cabinetul-de-ministri/ministrul-mediului-apelor-i-padurilor1592578027) |
|  |  |
| **MINISTRUL SĂNĂTĂȚII**  **Nelu TĂTARU** | **MINISTRUL EDUCAŢIEI ȘI CERCETĂRII**  **Cristina Monica ANISIE** |
| **MINISTRUL MUNCII ȘI PROTECȚIEI SOCIALE**  **Victoria Violeta ALEXANDRU** | **MINISTRUL FINANŢELOR PUBLICE**  **Vasile - Florin CÎȚU** |
|  |  |
| **MINISTRUL AFACERILOR EXTERNE**  **Bogdan Lucian AURESCU** | **MINISTRUL JUSTIȚIEI**    **Cătălin Marian PREDOIU** |
|  | |